KOOSTÖÖLEPING NR 3.2-1/24/342-1

**Transpordiamet**, registrikoodiga 70001490, asukohaga Valge 4, 11413 Tallinn, mida volituse alusel esindab Transpordiameti teehoiuteenistuse põhja osakonna juhataja Viktor Kisseljov

ja

**Saue Vallavalitsus**, registrikoodiga 77000430, asukohaga Kütise tn 8, 76505 Saue linn (edaspidi KOV), mida esindab valla põhimääruse alusel vallavanem Andres Laisk,

edaspidi eraldi nimetatud pool või ühiselt pooled,

võttes arvesse, et:

1. riigiteede teehoiukava alusel on Transpordiametil 2024. aastal kavas riigitee nr 11185 Hüüru-Alliku-Saue, km 6,30-6,826 liiklusohtliku koha likvideerimine (edaspidi objekt);
2. pooled soovivad ühiselt panustada teedevõrgu arendamisse, liiklusohutuse tõstmisse ja üldise parema liikuvuse tagamisse;
3. Transpordiamet on andnud 04.11.2021 korraldusega nr 1.1-3/21/472 projekteerimistingimused objekti põhiprojekti koostamiseks ning kooskõlastanud need KOV-ga;
4. Transpordiameti tellimusel on OÜ Reaalprojekt koostanud objekti põhiprojekti, töö nr P22067 (edaspidi projekt), mille asendiplaan on toodud koostöölepingu lisades 1 ja 2;
5. liiklusseaduse § 11 lg 6 alusel võib teehoiukavas oleva riigitee ehitamise raames ehitada osaliselt teed, mis ei kuulu riigile, kui see on ette nähtud ehitusprojektis ja vajalik tulenevalt ehituse või korrashoiu tehnoloogiast või teedevõrgu terviklikkuse tagamisest avalikes huvides;
6. ühistranspordiseaduse § 13 lg 1 p 4 alusel korraldab KOV oma haldusterritooriumil ühistranspordi taristu objektide planeerimist, rajamist, korrashoidu ja kasutamist ning rakendab meetmeid ühissõidukitele soodusliiklusolude loomiseks;
7. ühistranspordiseaduse § 171 p 2 alusel korraldab Transpordiamet maakonnaliinide ja kaugliinide taristu objektide planeerimist ja haldamist ning võtab meetmeid ühissõidukitele soodusliiklusolude loomiseks;

sõlmivad pooled koostöölepingu alljärgnevas:

1. Transpordiamet:
	1. korraldab projektile ehitusloa andmise menetluses puudutatud isikute kaasamise;
	2. võtab oma pädevuse piires puudutatud isikute arvamusi arvesse või põhjendab nende arvestamata jätmist;
	3. annab ehitusloa riigiteede osas projektile;
	4. korraldab objekti rajamiseks vajalike maade omandamist või nende koormamist piiratud asjaõigustega.
2. Transpordiamet korraldab riigihanked, sõlmib hankemenetluste tulemusena edukate pakkujatega hankelepingud töö teostamiseks ja teenuse ostmiseks ning rahastab lepingute täitmist:
	1. objekti ehitamiseks;
	2. objekti omanikujärelevalveks;
	3. objekti avamiseelse ja -järgse liiklusohutuse auditeerimiseks.
3. Eeldatavad maksumused
	1. Ehitamise hankelepingu eeldatav maksumus on 220 000 eurot (ilma reservi ja käibemaksuta).
	2. Kui riigihanke pakkumuse maksumus ületab eeldatavat maksumust, siis otsustab Transpordiamet hankelepingu sõlmimise võimalikkuse ning vajadusel sõlmivad pooled koostöölepingu muudatuse.
4. KOV:
	1. osaleb koos Transpordiametiga ehitusaegsete kohalikku elu oluliselt mõjutavate probleemide lahendamisel;
	2. võimaldab vajadusel ehitusaegse ajutise ümbersõidu mööda kohalikke teid;
	3. tagab projektiga ette nähtud valgustusrajatiste ühendamise kohaliku omavalitsuse elektrivõrguga või tellib uue elektrivarustuse liitumise;
	4. rahastab rajatava valgustuse uue elektrivarustuse liitumise kulud, kui see osutub vajalikuks;
	5. kannab valgustuse korrashoiu ja elektritarbimisega seotud kulud, sh ka enne isikliku kasutusõiguse lepingu sõlmimist.

1. Transpordiamet kutsub KOV esindajad osalema valmisehitatud objekti vastuvõtukomisjoni töös, mille käigus on KOV-l võimalus teha ettepanekuid teostatud töö kvaliteedi osas. Transpordiamet otsustab töövõtjale nõuete esitamise ja töö vastuvõtmise üle.
2. Pooled teevad mõistlikke pingutusi, et KOV saaks tema ülesannete täitmiseks jalg- ja jalgrattateede ning teevalgustuse rajatiste omanikuks.
	1. Loetletud rajatiste osade kohta, mis asuvad riigile kuuluval maal ning mille kohta ei ole sõlmitud isikliku kasutusõiguse lepingut esitab KOV Transpordiametile taotluse rajatiste osas isikliku kasutusõiguse seadmiseks ning selle põhjal algatab Transpordiamet riigivara kasutamiseks andmise menetluse.
	2. KOV sõlmib Transpordiametiga notariaalselt lepingu isikliku kasutusõiguse seadmiseks ja lähtuvalt riigivaraseadusest kannab selle toiminguga kaasnevad kulud.
3. KOV maale ehitatud rajatiste osas koostab Transpordiamet pärast nende valmimist akti, millega antakse nende ehitusmaksumus KOV-ile üle.
4. Poolte kontaktisikud:
	1. Transpordiameti kontaktisik: Indrek Vendla, tel 5303 6103, e-post indrek.vendla@transpordiamet.ee.
	2. KOV kontaktisik: Indrek Brandmeister, tel 5340 7008, e-post indrek.brandmeister@sauevald.ee.
5. Pooled kohustuvad teavitama üksteist asjaoludest, mis takistavad koostöölepingust tulenevate kohustuste täitmist, koheselt vastava asjaolu ilmnemisel.
6. Koostööleping jõustub selle allkirjastamisel ja kehtib kuni Koostöölepingust tulenevate kohustuste täitmiseni. Koostööleping allkirjastatakse Poolte poolt digitaalselt.
7. Koostöölepingut võib muuta ja erakorraliselt lõpetada Poolte kirjalikul kokkuleppel ning kooskõlas kehtivate õigusaktidega.
8. Koostöölepingu muudatused, sealhulgas täiendused ja parandused, vormistatakse kirjalikult ning jõustuvad allakirjutamise hetkest, kui pooled ei lepi kokku teisiti. Kirjalikult kokkulepitust erinevat poolte käitumist ega suulisi avaldusi ei loeta koostöölepingu muutmiseks.
9. Koostöölepingul on selle sõlmimise ajal järgmised lisad:

Lisa 1 - objekti asendiplaan P22067\_PP\_TL-4-01-01\_asend-liiklus

Lisa 2 - objekti asendiplaan P22067\_PP\_TL-4-01-02\_asend-liiklus

Poolte allkirjad:

Transpordiamet KOV

Allkirjastatud digitaalselt Allkirjastatud digitaalselt